Éric de Moulins-Beaufort

Dr **Éric de Moulins d’Amieu de Beaufort** odder aifàch dr **Éric de Moulins-Beaufort**  (* 30. Janner 1962 z’ Landaach, Wäschtdiitschlànd) ìsch a frànzeescher reemisch-kàthoolischer Gaischtliger. Vu 2008 bis 2018 ìsch’r Auxiliàrbischoof vu Pàriis gsìì, un sitter Àuigscht 2018 ìsch’r Arzbischoof vu Reims. Ìm Àwril 2019 ìsch’r Vorsìtzender vu dr Frànzeescha Bischoofskumferanz worra.

## sii Laawa
### Jugendsjoohra un Bìldung
Dr Éric de Moulins d'Amieu de Beaufort ìsch dr Suhn vu dr Françoise Liénard un vum Jean-Louis de Moulins. Dur a Verordnung vum 18. Septamber 1954 hàt sii Vàtter dr Namma d’Amieu de Beaufort ìwwernumma. Dr Vàtter ìsch Offiziar gsìì. Wu-n-’r älf Johra àlt gsìì-n-ìsch, hàt dr Éric de Moulins-Beaufort uff Pàriis gwàndelt. Ar hàt Politikwìssaschàft àm Ìnschtitüüt fìr Politischa Schtüdia z’ Pàriis (Sciences Po) un d’ Wìrtschàftswìssaschàft àn dr Üniwärsitäät Panthéon-Assas (Pàriis-II) gschtudiart. Drnooh ìsch’r àb 1985 ìns Ìnschtitüüt fìr Theoloogischa Schtüdia z’ Brüssel gànga, un schpeeter àb 1990 ìns Päpschtliga Frànzeescha Priaschterseminàri z’ Rom.

### àls Priaschter
Dr Éric de Moulins-Beaufort hàt àm 29. Jüüni 1991 d’ Priaschterwäih ìm Arzbistum Pàriis ämpfànga. Wahrend siim Priaschteràmt hàt’r vor àllem Seminàrìschta gebìldet, z’äärscht àls Dirakter un Lehrer vum Pàriser Priiaschterseminàri vu 1992 bis 2000 un drnooh àls Laiter vu dr Maison Saint-Roch ìm Pàriiser Seminàri vu 1997 bis 2000. Züadam ìsch’r vu 1992 bis 1993 Seelsorjer àm Collège Montaigne z’ Pàriis gsìì, un ìm nachschta Johr Seelsorjer àm Gymnààsium Louis-le-Grand.

Ànna 2000 ìsch’r àls Pfàrrer vu dr Pàriiser Pfàrräi St-Paul-St-Louis ärnännt worra. Fìmf Johra schpeeter ìsch’r àls Prìwààtsekretäär vum Arzbischoof vu Pàriis André Vingt-Trois ärnännt worra. 

### àls Bischoof un Arzbischoof
Àm 21. Mai 2008 ìsch dr Éric de Moulins-Beaufort vum Pàpscht Benedikt XVI. àls Wäihbischoof vu Pàriis ärnännt worra, un àui àls Titulàrbischoof vu *Cresima*. Àm gliicha Tàg ìsch àui dr Renauld de Dinechin àls Wäihbischof vu Pàris ärnännt worra. Baida sìnn àm 5. Septamber 2008 vom Kàrdinàl André Vingt-Trois ìm Mìnschter Notre-Dame gwäijt worra. Doo sìnn d’ Mìtkonsekràtoora dr Éric Aumonier (Bischoof vu Versailles), dr Olivier de Berranger (Bischoof vu Saint-Denis), dr Jean-Yves Riocreux (Bischof vu Pontoise) un dr Pierre d’Ornellas (Arzbischof vu Rennes un ehamoolier Wäihbischof vu Pàriis) gsìì.

Àm 18. Àuigscht 2018 ìsch dr Éric de Moulins-Beaufort vum Pàpscht Franziskus àls Arzbischoof vu Reims ärnännt worra. Ar ìsch àm 28. Oktober 2018 ìm Reimser Liawafràuimìnschter ìnschtàlliart worra. Àm 3. Àwril 2019 ìsch’r Vorsìtzender vu dr Frànzeescha Bischoofskumferanz gwählt worra un ìsch domìt ainer vu da Vorsìtzenda vum öikümeenischa Root vu da Chrìschtliga Kìrcha-n-ìm Frànkrììch (CÉCEF) worra. Ìm Àwrìl 2022 ìsch’r àn dara Schtälla wìedergwählt worra.

Dr Éric de Moulins-Beaufort ìsch Mìtglìed ìm Üssgaawerroot vu dr belgischa theoloogischa Zittschrìft *Nouvelle revue théologique*. 

Àm 13. Jüüli 2021 ìsch’r àls Rìtter vu dr Eehralegioon ärnännt worra.

Ànna  2024 ìsch dr Moulins-Beaufort zamma mìt Priaschter un Schwäschter ìns Bìschtumm Phan Thiêt ìn Vietnam g’raist, fìr d’ Kàthoolika üss dara Regioon kännalehra un mìt’na wittera Kontàkta knìpfa.

## d’ Biacher, wo-n-’r gschrìewa hàt
* *Anthropologie et mystique selon Henri de Lubac : « l'esprit de l'homme », ou la présence de Dieu en l'homme*, Éditions du Cerf, 2003
* 
* 

## Lìteràtüür
* 
* 
* 

## Weblìnks

* 
* Dr Éric de Moulins-Beaufort bii dr kàtholischa Zittung *La Croix* (frànzeesch)

## Ainzelnoohwiisa


## Füassnoota